open-index/open-wikipedia-markdown huggingface dataset:
Litauens kvinnelandslag i fotball

**Litauens kvinnelandslag i fotball** representerer Litauen i internasjonal fotball.

Litauen debuterte i kvinnefotballsammenheng i 1995, og var med på kvalifiseringen til EM i 1995. Litauen kom sist og ville sannsynligvis ha blitt plassert i klasse B (landslag som må kvalifisere seg til klasse A før de kan spille om EM- eller VM-plass), om de ikke selv hadde trukket laget sitt fra neste kvalifisering. Litauen var tilbake til kvalifiseringen til VM i 1999 i klasse B, men kvalifiseringen gikk ikke videre bra. Litauen tapte 0-12 hjemme for Den tsjekkiske republikk og 0-17 borte mot Skottland.

Etter denne runden forsvant Litauen fra all kvalifisering fram til kvalifiseringen til EM i fotball for kvinner 2009. Litauen hadde riktignok meldt seg på til kvalifiseringen til VM i 2007, men trukket seg før turneringen begynte. I EM-kvalifiseringen havnet Litauen sammen med Luxembourg, Slovakia og Malta i en innledende gruppe. Litauen endte på tredjeplass i denne gruppen, og gikk derfor ikke videre. Litauen stilte ikke til kvalifiseringen til VM i 2011, men spilte en baltisk miniturnering mot Latvia og Estland.

## Se også
*Fotball for kvinner
*EM i fotball for kvinner
*Liste over kvinnelandslag i fotball
Levanger-sangen

**Levanger-sangen** er en lokalpatriotisk sang om Levanger som ble skrevet av (Kristen Mo (d. 1947) og musikk av (Nils Laurits Wold) (d. (1959).

## Eksterne lenker
* Om mennene bak Levanger-sangen
Kasakhstans kvinnelandslag i fotball

**Kasakhstans kvinnelandslag i fotball** representerer Kasakhstan i internasjonal fotball.

Kasakhstan debuterte i mesterskapssammenheng med Asiamesterskapet i 1995. Kasakhstan kom nest sist i sin gruppe. To år senere kom Kasakhstan sist i samme mesterskap. I 1999 ble Kasakhstan tredje best i sin inneldende gruppe i mesterskapet, men bare den beste gikk videre.

Dette var Kasakhstans siste asiamesterskap. I 2001 søkte Kasakhstan om overflytning til UEFA, og i 2002 ble de tatt og spilte kvalifiseringskampene sine der. Det var først i kvalifiseringen til EM i 2005 at Kasakhstan spilte sin første kvalifiseringskamp. Kasakhstan begynte i klasse B (nivået under de som kunne kvalifisere seg) og kom sist i sin gruppe med tilsammen 2 poeng. Kasakhstan endte også sist i kvalifiseringen til VM i 2007, på tross av en sterk hjemmeseier over Romania. Kvalifiseringen til EM i 2009 var den første uten klasseinndeling, men Kasakhstan måtte spille innledende runde. Kasakhstan kom bak Wales etter å ha tapt 1-2 mot dem i en miniturnering i Makedonia (FYR).

Kvalifiseringen til VM i 2011 var langt vanskeligere for Kasakhstan. UEFA hadde også droppet forkvalifisering, og Kasakhstan kom rett i en kvalifiseringsgruppe med Sveits, Russland, Israel og Irland. Som forventet ble det stygge bortetap mot Sveits og Russland, mens de andre tapene var pene, med ettmålstap mot både Irland og Israel. Hjemmetapet mot Sveits var bare på to mål. Imidlertid endte kvalifiseringen uten poeng.
Method Man

**Clifford Smith** (født ), bedre kjent under artistnavnet **Method Man**, er en amerikansk rapper og skuespiller.  Han er medlem av rap-/hiphop-gruppa Wu Tang Clan og en halvdel av duoen Redman & Method Man.

## Diskografi
### Album
* 1994 – *[[Tical (album)|Tical]]* (Platinum)
* 1998 – *[[Tical 2000: Judgement Day]]* (Platinum)
* 1999 – *[[Blackout!]]* (with Redman) (Platinum)
* 2004 – *[[Tical 0: The Prequel]]*
* 2006 – *[[4:21 The Day After]]
* 2009 – *Blackout! 2'' (med Redman)

### Singler og EP-er
* 1994 – "Bring The Pain"
* 1995 – "I'll Be There For You/You're All I Need To Get By" (med Mary J. Blige)
* 1995 – "Release Yo' Delf"
* 1998 – "Break Ups 2 Make Ups"
* 1998 – "Judgement Day"'
* 1998 – "Grand Finale" (with DMX, Nas & Ja Rule)
* 1999 – "Tear It Off" (Method Man & Redman)
* 1999 – "Da Rockwilder" (Method Man & Redman)
* 1999 – "Y.O.U." (Method Man & Redman)
* 2004 – "What's Happenin" (with Busta Rhymes)
* 2005 – "The Show"

## Filmografi

## Referanser


## Eksterne lenker
* 
* 
* 
*
Kalamos (øy)

**Kalamos** (gresk: *Κάλαμος*) er en fjellkledd øy i Hellas og De joniske øyer. Navnet Kalamos betyr halmstrå på gresk. Øya er omtrent 24 km² stor og det høyeste punktet er 745 meter over havet. 

Kalamos er en kommune i prefekturer Lefkada (Lefkas). Siden endringen av lokalstyre i 2011 er den en del av kommunen Lefkada hvor den er en kommunal enhet. Den ligger øst for Lefkada, nær det greske fastlandet. Den faste befolkningen er på 543 innbyggere som er konsentrert i havnelandsbyen Kalamos (483 beboere) på østsiden på øya, men i sommermånedene går antallet kraftig opp grunnet turiststrømmen.

Fra Kalamos går det båtforbindelse til Mytikas på fastlandet. Episkopi (rundt 60 beboere) er den eneste andre landsbyen på øyen. Landsbyen Kefali (også kjent ved sitt italienske navn Porto Leone) ble forlatt etter jordskjelvet i 1953, som ødela vannforsyningen, men kirken blir fortsatt benyttet. Tidlig på 1990-tallet ble vannsystemet ombygget, og i dag har alle husholdningene innlagt vann. De siste årene har alle gangstiene blitt oppgradert med brolegging. Kalamos var en gang en fjern øy uten elektrisitet eller vann, men har i dag alle fasiliteter som på fastlandet med to butikker, en skole, et legekontor, et postkontor, bakeri, flere restauranter og en bar. Den har omtrent 600 innbyggere på vinterstid, men folketallet øker kraftig på sommeren.

## Referanser


## Eksterne lenker
* 
* Kalamos på gtp.gr
Spøkelseskrabber

* *[[Ocypode ceratophthalmus]]*  
* *[[Ocypode cordimana]]* 
* *[[Ocypode cursor]]*  
* *[[Ocypode gaudichaudii]]*  
* *[[Ocypode pallidula]]* 
* *[[Ocypode quadrata]]*
* *[[Ocypode ryderi]]*
* *[[Ocypode stimpsoni]]*

**Spøkelseskrabber** (*Ocypode*) er en gruppe tropiske krabber som lever langs tropiske strender over hele verden. De har fått sitt navn fordi de er så flinke til både å springe fort såvel som å gjemme seg, noe som har ført til at de ofte kan se ut til å forsvinne sporløst.

## Kjennetegn
Spøkelseskrabber er kamuflasjefarvede til strendene de lever på, og er således vanligvis gulbrune. Ryggskjoldet er som regel mellom 4 og 6 cm bredt, og den ene kloen er litt mindre enn den andre. Dette er dog ikke like sterkt utviklet som hos de nære slektningene, vinkekrabbene.

Øynene til spøkelseskrabben er fasetterte og står på lange stilker. De er større enn hos de fleste andre krabber, og gir de et skarpt syn med utsikt i alle retninger. På grunn av dette kan noen arter fange flyvende insekter rett fra luften.

## Levemåte
Spøkelseskrabber er nattaktive alteterer som hovedsakelig spiser åtsel som finnes på stranden. Munndelene er kraftige og skarpe slik at de skal kunne utnytte hardere byttedyr som skilpaddeunger.

Selv om spøkelseskrabbene puster med gjeller, lever de helst i luft. De er derfor bare aktive ved lavvann. Når det er flo, kryper de ned i hullene sine og stenger igjen åpningen slik at det ikke kommer vann inn. Disse vanene innebærer at de holder gjellene sine fuktige med vann de bærer med seg i gjellekamrene. Som regel finner man de nederst på stranden, nærmest sjøen: Det er nemlig her de finner det meste av sin føde.

### Forplantning
Der hanner hos de fleste andre krabbearter kurtiserer hunner ved å vise styrke, har spøkelseskrabbene en annen strategi: Hannene graver dype hull, og stabler sanden i en pyramideform rundt åpningen. Dette er en territorialmarkering som både holder unna andre hanner og trekker til seg hunner. Paringen skjer via parets svømmeben, hvor hannen avleverer spermpakker til hunnen.

Eggene blir videre lagt i sjøen, og larvene lever planktonisk.

## Eksterne lenker
*
EM i fotball for kvinner 2005 kvalifisering

Kvalifiseringen til EM i fotball for kvinner 2005 ble arrangert mellom 26. mars 2003 og 27. november 2004. Vinnerne kvalifiserte eg direkte. Nummer 2 og de to beste nummer tre gikk videre til omspillskamper om de resterende tre plassene. England var kvalifisert som vert.

## Gruppespill
### Gruppe 1

### Gruppe 2

### Gruppe 3

### Gruppe 4

## Kvalifiseringskamper

## Eksterne lenker
* Tabeller og resultater ved RSSSF.com (engelsk)
Bosnia-Hercegovinas kvinnelandslag i fotball

**Bosnia-Hercegovinas kvinnelandslag i fotball** representerer Bosnia-Hercegovina i internasjonal fotball. Bosnia-Hercegovina debuterte i msterskapssammenheng i kvalifiseringen til VM i 1999, der de kom sist i sin gruppe i klasse B (divisjonen under de som kan spille kvalifisering). De holdt seg i klasse B fram til den ble avskaffet i 2007, og har stort sett endt sist eller nest sist. Imidlertid har landslaget aldri trukket seg fra en kvalifisering, noe som er relativt unikt.

I kvalifiseringen til EM i 2009 kom imidlertid Bosnia på andreplass, om enn godt bak Israel i den innledende runde av kvalifiseringen. I kvalifiseringen til VM i 2011 endte laget sist i sin gruppe uten poeng. De var imidlertid nære etter at de tapte med bare 0-1 mot gruppetoer Polen borte.
Arild Theimann

**Arild Theimann** (født 1966) er en norsk lokalpolitiker og fagforeningsmann. 

## Yrkesliv
Han startet i arbeid som skipsmekanikeraspirant til sjøs i rederiet Leif Høegh & Co i 1983. I 1988 begynte han å arbeide i Nordsjøen i borebedriften Ross Drilling (nå Transocean); han var klubbleder i Norsk Olje- og Petrokjemisk Fagforbund (NOPEF) i Transocean fra 1999 frem til han begynte som forbundssekretær i NOPEF i 2005. NOPEF er i dag (2025) innfusjonert i Forbundet Styrke. 

Theimann arbeider som spesialrådgiver i LO-forbundet Forbundet Styrke. Han var tidligere redaktør i samme organisasjon. 

Han var oppnevnt av Næringsdepartementet som styremedlem i prosjektstyret til eksportsatsingen Vareproduksjon og design i forbindelse med regjeringen Støres eksportreform «Hele Norge eksporterer», som ble lansert i 2022. 

Han var (per 2023) medlem av arbeidsutvalget i Biomarint forum.

Han deltok også i en arbeidsgruppe nedsatt i 2019 av klima- og miljøminister Ola Elvestuen for å utrede hvordan man kan redusere engangsartikler av plast.

Theimann har vært Industri Energis representant i *[[Kon-Kraft]] prosjekt 6 – Olje- og gassvirksomhet i nord*.

## Politiske verv

### Kommunenivå
Theimann representerte Arbeiderpartiet i Sandefjord kommunes skole- og barnehageutvalg i periodene 2003–2007, 2007–2011 og 2011–2015. I kommunestyreperioden 2011–2015 var han innvalgt i kommunestyret, og satt også i formannskapet og planutvalget i Sandefjord kommune. Dessuten satt han i kommunens administrasjonsutvalg og i lønns- og ansettelsesutvalget i perioden 2007–2011 og 2011–2015.

I forbindelse med sammenslåingen av kommunene Stokke, Andebu og Sandefjord satt Theimann i arbeidsutvalget til fellesnemnda og var medlem av fellesnemnda.

Theimann var leder i Sandefjord Arbeiderparti fra 2008 til 2015. Han var ordførerkandidat for Sandefjord Arbeiderparti til kommunevalget 2015.

I valgperioden 2019–2023 var han medlem av Sandefjord kommunestyre, samt medlem av formannskapet i Sandefjord kommune, Miljø- og planutvalget og politirådet i Sandefjord kommune.

### Fylkesnivå
I perioden 2023–2027 er Theimann opposisjonsleder og gruppeleder for Arbeiderpartiet i Vestfold fylkeskommune. Ved siden av å sitte i fylkesutvalget er han medlem i fylkestingets hovedutvalg for næring, miljø og klima. Han var 2. vara for Arbeiderpartiet til Stortinget i stortingsperioden 2021–2025. Han har vært styremedlem i Vestfold og Telemark Arbeiderparti, og vararepresentant til landsstyret i Arbeiderpartiet.

### I regjeringsapparatet
Han var politisk rådgiver for olje- og energiminister Marte Mjøs Persen fra regjeringen Støre tiltrådte den 14. oktober 2021, frem til 7. januar 2022.

## Andre verv

Theimann er nestleder i Europabevegelsens Vestfold-avdeling.

Han er sammen med Leif Sande initiativtaker til opprettelsen av Retning EU, hvor Theimann er leder (per 2025). Retning EU er et nettverket som skal arbeide for at fagbevegelsen i Norge stiller seg positiv til norsk EU-medlemskap.

## Referanser
Î

**Î** og **î** (*[[I]]* med cirkumfleks) er den 12. bokstaven i både det rumenske-alfabetet og det kurdiske kurmanji-alfabetet. På kurdisk brukes cirkumfleks til å markere lang vokallyd, og î brukes for å skrive lyde [i:]. På rumensk representerer den lyden /ɨ/, og er homofon med bokstaven â, forskjellen mellom dem, grunner i tradisjon. I 1953, ble det bestemt at â skulle utfaseres og erstattes med î, overalt, slik at selv landets navn ble Romînă. Etter Ceauşescus fall, har denne avgjørelsen blitt reversert, og â gjenintrodusert. Generelt sett brukes î idag i begynnelsen og slutten av et ord, mens â brukes i midten av et ord. (Når ord settes sammen, eller får endelser lagt til seg, gjør ikke dette at stavemåten forandres; det er hvor lyden befinner seg i rotordet som avgjør om den skal skrives med â eller î.)

Andre språk bruker også bokstaven î, men da som en annen utgave av i og ikke som egen bokstav. På fransk brukes cirkumfleks for å indikere en s som har falt ut, men etter rettskrivingen av 1990, er î ikke lenger nødvendig, og erstattes av i, med mindre cirkumfleksen er det eneste som skiller to ellers helt like ord. I det internasjonale fonetiske alfabetet brukes cirkumfleks for å indikere fallende tone. 

I Unicode kodes î som U+00CE (&#XCE;) og U+00EE (&#XEE;).
Fylkesvei 5930

**Fylkesvei 5930 Bygdavegen** går mellom Fjørå kai og grenda Selboskarbygda i bygda Fjørå i Fjord kommune. Den er en sidevei til Fylkesvei 5928 Tafjordvegen. Veien fikk navnet «Bygdavegen» i 2015, da veiene i Norddal kommune fikk tildelt gatenavn.  Fram til 2019 hadde veien betegnelsen *Fylkesvei 93*. 

## Kommuner og knutepunkter

## Referanser




## Eksterne lenker
* Vegvesenets vegkart 
*
Daith-piercing

**Daith-piercing** er en ørepiercing som er plassert i den innerste bruskfolden i øret.

Denne piercingen blir enten utført med en krummet nål, for å unngå skader på andre deler av øret. Det vanligste smykket som brukes er ballukkingsringen.

Piercingen ble først utført i 1992 av piercer Erik Dakota på en jødisk kvinne som ga piercingen sitt navn «daath» som betyr «kunnskap». Den ble først vist av Fakir Musafar i *Body Play Magazine*.

## Hodepine
Den tilgjengelige litteraturen (i 186 ulike artikler), kombinert med den rapporterte gjentakelsen av smerte, så vel som de tilknyttede bivirkningene av daith-piercing, indikerer at nåværende bevis ikke støtter daith-piercing for behandling av migrene, spenningshodepine eller noen andre hodepinediagnoser.

## Referanser




## Eksterne lenker
*
Kastos

**Kastos** (gresk: *Καστός*) er en øy i Hellas og De joniske øyer. Den har 120 innbyggere (2001). Den nærmeste øya er Kalamos, mens fastlandet ligger omtrent 5 km i nordøst. 

Øya har bare en bosetning, som også heter Kastos, og som ligger på østkysten. Øya ligger parallelt med den større øya Kalamos og et dyp sund går mellom de to. Øya er 7 km lang fra nord til sør, og på det bredeste opp mot 800 meter. Det høyeste punktet på øya er 142 meter.

## Beskrivelse
Frem til 1970-årene var øyen administrert av prefekturet Kefalonia, og deretter en del av prefekturet Lefkada. Siden reformene i lokalstyre av 2011 er den nå en del av kommunen Lefkada hvor den er en kommunal enhet.

Kastos har kirke og en *plateia*, et torg. Den hadde tidligere også en skole, men i dag bygningen benyttet for kontorene til lokaladministrasjonen ettersom de siste elevene tok eksamen i 1981. Den nærmeste ungdomsskolen og videregående skole er i Etoloakarnania på fastlandet, men de fleste ungdommer velger å gå på skole i Nydri på Lefkada.

Øya har bare en bosetning, som også heter Kastos (navnet henviser til en borg eller befestning), og som ligger på østkysten. Det bor rundt 120 mennesker her,  hovedsakelig involvert med fiske og turisme. I løpet av sommeren er det mange tidligere øyeboere som kommer tilbake for å feriere. Sammen med dem kommer det også en vekslende bølge av turister på skip og yachter, noe som gir øya en sesongmessig vesen. Øya

## Referanser


## Eksterne lenker
* 
* Kastos (øya)
* Kastos (landsbyen)
Pølse i brød

**Pølse i brød** er hurtigmat som har blitt en viktig matkultur i mange land. Det er blant annet vanlig å spise denne typen mat under feiringen av barnebursdager.

I Mellom-Europa er den tyske stekepølsa, bratwurst, trolig best kjent. 
## Pølsebrød
Pølsebrød er vanligvis et avlangt mykt brød bakt på hvetemel.

Alminnelige pølsebrød serveres til kokte eller stekte pølser av ulike slag, og denne retten kalles normalt for «pølse i brød». I brødet kan det være et avlangt snitt som er skåret for å gi plass til en varm pølse. Denne matretten kalles for en *[[Pølse i brød|hotdog.]]*

Industrielt fremstilte pølsebrød er normalt ferdigskårne. Brødet gjør måltidet mer mettende, fungerer som isolering omkring den varme pølsen og holder eventuelle tilbehør på plass. Den billigste retten i de fleste gatekjøkken er et pølsebrød med sennep og kalles for en *[[kradser]]*.

Brød med et hull i den ene enden hvor den varme pølsen innføres i nesten hele sin lengde, kalles for *fransk hotdog*-brød.

## Krydder og garnityr

Bruk av sennep som krydder på pølse i brød (såkalt *hot dog*) ble første gang observert på Verdensutstillingen i St. Louis i 1904, da gul fransk sennep ble introdusert i markedet av R.T. French Company. I dag kjent under varemerket French's.

I Norden er det vanlig å omsette varme pølser på gatekjøkken, bensinstasjoner, kiosker og andre serveringssteder. Variasjoner i serveringen handler ofte om det utvalg av garnityr salgsstedet tilbyr. Vanlig pølsegarnityr er rå løk, stekt løk (sprøstekt eller varm), agurkmix, ketchup, sennep, potetsalat, rekesalat, ost og bacon med mer.

## Varianter
* Pølse i vaffel er en sjelden variant, først og fremst kjent fra Mossedistriket.
* *Fransk hot dog* (også kjent som *monte frank*) er en pølse som plasseres i et lofflignende brød som er uthult og varmet opp på en slags stanganordning slik at brødet får en lett sprø overflate. Før pølsen kommer på plass kan pølsebrødet fylles med eksempelvis ketchup, sennep eller annen dressing eller garnityr.
* Pølse i pinnebrød
* Kradser er pølsebrød uten pølse, som serveres fra danske pølsevogner.
* Choripán (baguett fylt med grillet chorizo) er en søramerikansk variant som stammer fra Argentina, men som også er utbredt i andre søramerikanske land som Uruguay, Chile og Paraguay.
* Chili dog, toppet med en form for kjøttsaus, typisk chili con carne. Annet tilbehør kan for eksempel være sennep, ost eller løk.

## Norge
Pølse i brød er blitt en viktig matkultur også i norsk matkultur. Det er blant annet vanlig å spise denne typen mat under feiringen av barnebursdager, Sankthans og på 17. mai.

I Norge er wienerpølse og grillpølse de to mest utbredte pølsesortene brukt til pølse i brød. Pølse i brød ble vanlig i Norge på 1950-tallet, og pr. 2016 spises det i Norge  tonn pølser i året. 17. mai er dagen der det spises mest, og hver nordmann spiser i snitt tre pølser denne dagen. Noen steder i landet er varianten pølse i lompe mer utbredt, her erstattes brødet med en potetlompe. I Bergen kalles pølse i brød for en *hotdog*.

## Referanser




## Eksterne lenker
*
Ƚ

***' og ***' (*[[L]]* med en horisontal strek gjennom, i motsetning til łs skråstrek) er den 19. bokstaven i senćoŧen sitt alfabet, og den representerer en lateral alveolar frikativ ([ɬ]). Den brukes også i språket kobon, fra Papua Ny-Guinea, der den representerer en retrofleks lateral flapp. 

I Unicode kodes  som  U+023D () og U+019A ().
Gunilla Mann

**Gunilla Mann** (født 1947 i Göteborg) er en svensk kunstmaler. Hennes malerier er ofte svært fargerike og skildrer folkelivet. Manns har med årene utviklet en naivistisk stil med stor detaljrikdom. 

Motivene er ofte fra by- og bygdemiljøer med et mylder av mennesker, dyr, hus og bygninger. Bildene preges av glede og feststemning.

Mann er født og oppvokst i Göteborg. Hun er utdannet ved Slöjdföreningen i Göteborg (1962–1967) og ved Börge Hovedskous Målarskola (1968–1972). 

Hun har hatt over 80 separatutstillinger i Sverige, i tillegg til flere utstillinger utenlands, blant annet i București, Chicago, Seattle, Brussel og København.

Hver påske åpner Mann en ny utstilling i sin kunsthall i Rörum på Österlen, hvor hun også har et atelier. Atelier har hun dessuten i bydelen Södermalm i Stockholm og i Kosta i Småland, hvor hun også har en permanent utstilling.

Mann har laget bilder på oppdrag for blant annet Systembolaget, VM i friidrett i Göteborg 1995 og Göteborgsoperan.

## Referanser


## Eksterne lenker
* Gunilla Mann
Fylkesvei 6206

**Fylkesveg 6206** går mellom Hovseidet og Volstad på Ellingsøya i Ålesund kommune.

Frem til 2019 hadde veien betegnelsen Fylkesvei 388 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Liste over ordførere i Frei

**Liste over ordførere i Frei**. Ved innføringen av formannskapslovene av 1837 ble Frei opprettet som eget formannskapsdistrikt (kommune). Kommunegrensene endret seg mye opp gjennom tidene: «Oversjøiske» deler av Frei ble avstått til den nye Straumsnes kommune i 1864, i 1883 ble Ranem lagt til Øre kommune, og i 1894 ble Bergsøya overført til Gjemnes. Aspøya ble overført fra Frei til Tingvoll kommune i 1964, og på samme tid ble nordsiden av Freiøya overført til Frei kommune fra Bremsnes. I 2008 ble Frei en del av Kristiansund kommune.

## Referanser
Konvensjonen for bevaring av marine levende ressurser i Antarktis

**Konvensjonen for bevaring av marine levende ressurser i Antarktis** («**Krillkonvensjonen**», engelsk: *Convention for the Conservation of Antarctic Marine Living Resources*, forkortet CCAMLR) er en konvensjon som trådte ikraft i 1982 og er en del av Antarktis-traktaten. Konvensjonen forvaltes av Kommisjonen for bevaring av marine levende ressurser i Antarktis.

«Bevaring» er i konvensjonen definert slik at det omfatter rasjonell utnytting av ressursene. Utenom fisket etter krill foregår det fiske etter antarktisk tannfisk, patagonisk tannfisk og makrellisfisk i området. Kommisjonen vedtar årlig tilrådinger av totalkvoter for de ulike artene i konvensjonsområdet, som utgjør det meste av Sørishavet. Totalkvotene blir ikke delt mellom de enkelte medlemmene og fisket stanser når totalkvotene er tatt.

## Se også

* Protokoll om miljøvern til Antarktistraktaten

## Referanser


## Eksterne lenker
* Konvensjonen for bevaring av marine levende ressurser i Antarktis
Fylkesvei 5956

**Fylkesveg 5956** går mellom Øydgardsvegen og Giskegjerdet på Giske i Giske kommune.

Frem til 2019 hadde veien betegnelsen fylkesvei 129 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ȟ

**Ȟ** og **ȟ** (*[[H]]* med hake) brukes for å skrive indianerspårket lakota og finsk romani. I lakota representerer den lyden [x].
Skarð

**Skarð** (IPA: , *Skår*) er en fraflyttet bygd øst på Kunoy, en av Færøyene. Bygda er omgitt av steile klipper, og har sannsynligvis fått sitt navn etter et innhugg (skår) i et av de omkransende klippene, Skarðsgjógv (*Skårsjuvet*). Skarð ble rammet av en fiskeulykke (som følge av en overraskende snøstorm) den 23. desember 1913, da alle syv arbeidsføre menn i bygda druknet. De gjenlevende mennene var en liten gutt og en eldre mann, og innen 1919 hadde samtlige beboere i Skarð flyttet til Haraldssund, ca. 7 kilometer lengre sør på øya. I dag er all bebyggelse borte, men grunnmurene står tilbake. Like ved ruinene renner bekken Skarðsá (*Skårselv*) ned mot havet.

Fra Skarð er det utsikt over til Skálatoftir på Borðoy, som også er fraflyttet.

Man kan komme til Skarð via to vandrerstier. Den ene fører til bygda Kunoy via Skarðsgjógv, og er så utfordrende og bratt (stigning på 600 meter) at bare erfarne fjellgåere anbefales å gå den. Den andre går lands kysten til Haraldssund. Det er bygd et lite skur for vandrere like ved husruinene, hvor man kan finne en gjestebok og en historisk beretning om stedet.

## Kjente personer fra Skarð
* Símun av Skarði (1872–1942), pedagog og grunnlegger av Føroya Fólkaháskúli, Færøyenes folkehøyskole. 
* Anna Suffía Rasmussen (1876–1932), Símuns søster, og ildsjel bak folkehøyskolen.

## Referanser


## Eksterne lenker
* 
* Videomontasje for Skarð (YouTube)
Asia Carrera

**Asia Carrera** (født **Jessica Andrea Steinhauser** 6. august 1973 i New York) er en tidligere amerikansk pornoskuespiller.

## Biografi
Carrera har japansk far, tysk mor, og har fire søsken. Hun er en av pornoindustriens mest kjente skuespillere.

Carrera opptrådte to ganger før hun var femten i Carnegie Hall. Hun opptrådte i mange filmer i 1990-årene, men trakk seg fra pornoindustrien i 2005 for sin datters skyld.

Carrera er medlem av Mensa.

## Referanser


## Eksterne lenker
* 
* 
*
Hell’s Kitchen (TV-serie, USA)

***Hell's Kitchen*** er en amerikansk reality-TV-serie som har gått på Fox siden 2005. Serien er en oppfølger til den britiske *Hell's Kitchen* fra 2004, begge med den britiske kokken Gordon Ramsay som programleder. Han var også skaper av serien.

Programmet har gått på TV3 siden 2008.

## Konsept
Mesterkokken Gordon Ramsay er i denne serien på jakt etter et nytt amerikansk kokketalent. Tolv deltakere skal kjempe om seieren, som består av en toppjobb i en nyåpnet restaurant. Vinneren vil, i tillegg til jobben, også få et uvisst beløp i form av deleierskap i restauranten samt være med å bestemme hvordan spiserommet skal se ut.

I hver av episodene må minst en av deltakerne forlate kokurransen. Deltakerne er fordelt på to lag og skal i slutten av hver episode nominere den de mener har gjort den dårligste jobben.

Ramsay er temmelig direkte i sin stil overfor deltakerne og går ikke av veien for å kjefte dem huden full hvis han synes de gjør en for dårlig jobb. Hans røffe stil har blitt en av programmets fremste kjennetegn. En episode uten kjefting, regnes ikke som en "skikkelig" *Hell's Kitchen* episode.

## Personer i serien
* Gordon Ramsay ...  Programleder og Head Chef 
* Scott Leibfried ...  Sous Chef
* Amy Rilling ...  Vertinne (2005–2006) 
* Jean Philippe Susilovic ...  «maître d'»
* Jabari Jones ...  Servitør 
* Jason Thompson ...  Fortellerstemmen

## Vinnere
* Dave Levey  (høsten 2009)
* Danny Veltri (våren 2009)
* Christina Machamer (2008)
* Rahman "Rock" Harper (2007)
* Heather West (2006)
* Michael Wray (2005)
* Holli Ugalde (sommer 2010)

## Eksterne lenker
* 
*
Anna-Maria Ravnopolska-Dean

**Anna-Maria Ravnopolska-Dean**, født Anna-Maria Jordanova Ravnopolska, er en bulgarsk komponist og harpist.

## Utgivelser
* Bulgarian Harp Favorites, Arpa d’oro, CD 2003 
* Legende:  French Music for Harp, Gega compact disc, 1999 
* Harpist at the Opera (honoring the Donizetti bicentennial), Arpa d'oro CD, 1997 
* Harps of the Americas (Paraguayan and pedal harps), Arpa d'oro CD, 1996 
* Erich Schubert Pop Harp Festival, Gega CD, 1994 
* A Harpist's Invitation to the Dance, Gega CD, 1992

## Referanser
Aserbajdsjans kvinnelandslag i fotball

**Aserbajdsjans kvinnelandslag i fotball** representerer Aserbajdsjan i internasjonal fotball.

Aserbajdsjan meldte seg til sin første kvalifisering til EM i 1997, men trakk seg fra gruppe 8 før kvalifiseringen begynte. Landslaget var deretter borte fra all kvalifisering i ti år, før de nok en gang meldte seg på, og trakk seg fra en kvalifisering, denne gangen til VM i 2007. Kvalifiseringen til EM i 2009 var dermed den første kvalifiseringen Aserbajdsjan faktisk gjennomførte. Aserbajdsjan kom i innledende gruppe med Romania, Bulgaria og Estland. Aserbajdsjan endte på tredjeplass med seier over Estland og tap mot Romania og Bulgaria. 

Laget startet kvalifiseringen til VM 2011 relativt sterkt, med en seier (2&ndash;1 over Wales) og en uavgjort på sine tre første hjemmekamper, hvor man stort sett stilte med et U-20-lag, men i 2010 ble hele laget byttet ut med eldre spillere, noe som ga katastrofalt resultat. Aserbajdsjan tapte fem kamper med en samlet målforskjell på 0&ndash;56, blant dem 0&ndash;15 for Wales, og endte suverent sist i gruppa.
Ernst Lindemann

**Ernst Lindemann** (født 28. mars 1894 i Altenkirchen i Tyskland, død 27. mai 1941 i Nord-Atlanteren) var en tysk marineoffiser. Han var kaptein på slagskipet «Bismarck» under andre verdenskrig, og gikk ned med skipet i kamp mot britene i mai 1941. Han deltok også i første verdenskrig.

Lindemann døde i strid.

## Liv og virke
Lindemann gikk inn i den tyske keiserlige marine i 1913, og deltok under første verdenskrig som artillerioffiser på skipene SMS «Elsaß» og SMS «Schleswig-Holstein». I mellomkrigstiden arbeidet Lindemann med utdanning, og ble etterhvert sjef for utdanningsavdelingen til Kriegsmarines overkommando. Han fikk graden Kapitän zur See i 1938.

I august 1940 ble Lindemann utnevnt til kaptein på «Bismarck». Under Lindemanns ledelse fikk blant annet «Bismarck» senket det britiske skipet HMS «Hood». Etter at massive britiske styrker ble satt inn i kampen mot «Bismarck» ble skipet senket den 27. mai 1941. De faktiske omstendighetene rundt Lindemanns død er noe uklare, og det er ikke klart om han gikk ned med skipet eller ble drept av britisk ild like i forkant.

Posthumt ble Lindemann tildelt Jernkorsets ridderkors. Han hadde tidligere fått både Jernkorset av første og annen klasse.

## Referanser
Adelheid Gapp

**Adelheid Gapp** (født 19. februar 1966 i Aldrans, Tirol) er en tidligere østerriksk alpinist.

Hun oppnådde sitt beste resultat i verdenscupen i mars 1986, da hun ble nummer 4 i slalåm i Park City (USA). I 1988-sesongen oppnådde hun 9.-plass i italienske Courmayeur . Hun fikk imidlertid problemer med å beholde plassen på det sterke østerrikske landslaget, og la opp i 1988 etter en treårig verdenscupkarriere.

## Referanser


## Eksterne lenker
*
Hell’s Kitchen (andre betydninger)

**Hell's Kitchen** har flere betydninger:

## Geografi
*Hell's Kitchen, Manhattan, et nabolag i New York City

## TV
**Hell's Kitchen*, en britisk reality-TV-serie med Gordon Ramsay (oppstart i 2004)
**[[Hell's Kitchen]]*, en amerikansk reality-TV-serie med Gordon Ramsay (oppstart i 2005)

## Film
* *[[Hell's Kitchen (1939 film)]]* , en film fra 1939 med Dead End Kids og Ronald Reagan 
* *[[Hell's Kitchen (1998 film)]]*, en film fra 1998 med Angelina Jolie

## Bok
* *[[Hell's Kitchen (bok)]]*, en bok av Jeffrey Deaver
Helixpiercing

**Helixpiercing** er en ørepiercing som går gjennom Helixen.

Den er ved siden av øreflippiercingen en svært populær piercing i moderne tid, og har en lang historie bak seg fra alle kontinenter, i mange forskjellige kulturer. Det vanligste smykket å bruke i denne piercingen er en ballukkingsring.

## Systematikk
En alternativ piercingstil av helixpiercingen er ørespiralen.

Det finnes flere forskjellige typer helixpiercinger.

## Behandling
### Utføring
Piercingen blir vanligvis utført med en steril nål, som dyttes gjennom brusket. Dette kan være smertefullt. Bood og hevninger er vanlig etter en slik piercing.

Det er viktig at denne piercingen ikke blir utført med piercingpistol, da dette kan føre til at øremuslingen endrer fasong.

### Etterbehandling
Helixpiercingen tar vanligvis mellom 6 og 8 måneder på å gro. Likevel tar det i noen tilfeller bare 2 måneder eller opptil 12 måneder. 

For at grotiden skal være så liten som mulig bør man være renslig og ikke rotere eller dra i smykket. Man bør heller ikke fjerne piercingsmykket før piercingen har grodd til. Det er viktig å vaske hendene før man rører ved piercingen, området rundt eller smykket. Piercingen bør vaskes med varmt (ikke kokende) vann med sjøsalt i, slik at det gror bedre.

## Eksterne lenker
*
Ʌ

:*For den greske bokstaven, se* lambda.

 og  er en latinsk bokstav som består av en V som er snudd opp-ned. Bokstaven brukes i språkene temne (Sierra Leone), nankina (Papua Ny-Guinea) og nordlig tepehuansk (Mexico). Minuskelen brukes i det internasjonale fonetiske alfabetet der den representerer en urundet, halvåpen bakre vokal. 

I Unicode kodes  som U+0245 (Ʌ) og U+028C (ʌ).
Ron Jeremy

**Ron Jeremy Hyatt** (født 12. mars 1953 i Queens, New York), bedre kjent som **Ron Jeremy**, er en amerikansk pornoskuespiller. Han har arbeidet både foran og bak kamera. Han hadde sin storhetstid i 1980-årene og har vunnet flere prisen innen sin bransje.

## Biografi
Ron Jeremy ble i 2006 rangert som nummer én i AVN *100 Top Porn Stars of All Time*. Jeremy har også bidratt i ikke-pornografiske filmer som *[[The Boondock Saints]]* og er en kjent talsmann for pornoindustrien. Han har selv påstått å ha ligget med  kvinner i løpet av en 30 års periode i filmindustrien.

Det sirkulerte rykter om at kunne ha misbrukt flere kvinner seksuelt i flere år, og i juni 2020 ble han tiltalt for blant annet voldtekt av tre kvinner. 31. august samme år ble Jeremy tiltalt for ytterligere tyve tilfeller av voldtekt og seksuelle overgrep, og derved økte antallet antatte ofre til sytten i en alder fra femten til 54. Han erklærte seg for ikke skyldig i en domstol i Los Angeles 26. juni. Høyeste straffeutmåling dersom han blir kjent skyldig er fengsling i opptil 90 år.

I 2022 ble det kjent at Jeremy led av akselererende demens og at han derfor ikke lenger var helsemessig i stand til å kunne dømmes i en rettssak. I 2023 ble han løslatt fra fengsel og overført til en pleieinstitusjon for demenssyke.

## Priser
* 1983: AFAA – «Best Supporting Actor» for Suzie Superstar
* 1984: AFAA – «Best Supporting Actor» for All the way in
* 1986: AVN – «Best Supporting Actor—Film» for Candy Stripers II
* 1991: AVN – «Best Supporting Actor—Video» for Playin' Dirty
* 2006: F.A.M.E. – «Award for Favorite Adult Actor»
* 2009: Free Speech Coalition - «Positive Image Award» (Trukket tilbake i 2017)

## Referanser


## Eksterne lenker
* 
* 
*
Neftegorsk (Sakhalin oblast)

**Neftegorsk** (russisk: Нефтего́рск), før 1970 kalt **Vostok** (russisk: Восто́к), var en bymessig bosetning i Sakhalin oblast i Russland, etablert i 1964 i forbindelse med produksjon av olje i området.
Den 28. mai 1995 ble Neftegorsk ødelagt i et jordskjelv som målte 7,6 på Richterskalaen, og over 2&nbsp;000 mennesker omkom (av en total befolkning på rundt 3&nbsp;500). Bosetningen ble ikke gjenoppbygget etter jordskjelvet på grunn av den massive ødeleggelsen, og et minnesmerke er idag reist i Juzjno-Sakhalinsk.

## Referanser
Nord-Makedonias kvinnelandslag i fotball

**Nord-Makedonias kvinnelandslag i fotball** representerer Nord-Makedonia i internasjonal fotball. Makedonia debuterte 7. mai 2005 mot Kroatia og tapte 0-4. Over 2 år senere, den 8. november 2007, vant Makedonia sin første kamp, 4-3 mot Armenia.

Makedonias første kvalifisering var til EM i 2009, der de arrangerte innledende gruppe 5 med Wales, Kasakhstan og Færøyene. Makedonia tapte alle kampene og havnet sist. I kvalifiseringen til VM 2011 var laget det svakeste i Europa, med åtte tap og 3&ndash;68 i målforskjell. Det beste resultatet laget klarte var 1&ndash;6 mot Belarus. Dette skyldtes at de i stor grad stilte med et tilnærmet U20-landslag mesteparten av tiden.

## Se også
*Fotball for kvinner
*EM i fotball for kvinner
*Liste over kvinnelandslag i fotball
*Nord-Makedonias herrelandslag i fotball
Neftegorsk

**Neftegorsk** kan vise til:

*Neftegorsk (Samara oblast) – en by i Samara oblast i Russland.
*Neftegorsk (Sakhalin oblast) – en tidligere bosetning i Sakhalin oblast i Russland.
Anna Jönsson Haag

**Anna Margret Jönsson Haag** (født **Hansson**; 1986) er en svensk tidligere langrennsløper som konkurrerte for IFK Mora.

## Karriere
Haag fikk sitt internasjonale gjennombrudd i sesongen 2007/2008 med flere topp 10-plasseringer i verdenscupen. Haag (den gang Hansson) endte som nummer 12 i Tour de Ski 2007/08.

Under VM 2009 i Liberec gikk hun tredjeetappen på det svenske stafettlaget som tok bronse på 4 x 5&nbsp;km stafett.

Haag fikk to olympiske sølvmedaljer under vinter-OL 2010 i Vancouver. Hun kom på andreplass på 7,5&nbsp;km klassisk + 7,5&nbsp;km fristil bak Marit Bjørgen fra Norge, og sammen med Charlotte Kalla gikk hun på det svenske laget som ble nummer to på lagsprint.

Hun ble olympisk mester under OL 2014 i Sotsji. Hun gikk tredje etappe på det svenske stafettlaget som vant 4 x 5 kilometer stafett for damer foran Finland og Tyskland. De andre på laget var Ida Ingemarsdotter, Emma Wikén og Charlotte Kalla. Stafettlaget ble tildelt Svenska Dagbladets gullmedalje (*Bragdguldet*) for 2014. Denne regnes som svensk idretts høyeste utmerkelse.

Under Ski-VM 2017 i Lahtis tok hun sølv på stafetten sammen med Charlotte Kalla, Stina Nilsson og Ebba Andersson. Haag var med på Sveriges lag som tok sølv på stafett under Vinter-OL 2018 i Pyeongchang.

Hun vant Sgambeda i desember 2018.

### Sammenlagtresultater i verdenscupen i langrenn

## Personlig
Hun er gift med med den tidligere langrennsløperen Emil Jönsson.

## Referanser


## Eksterne lenker
* 
*
Nils Lagli

**Nils Pettersen Lagli** (1861–1954) var en norsk husmaler, folkeminnesamler, avholdsmann og skribent. Hans foreldre var Gjertrud Heitmann Larsdatter fra Stor-Alteren og Petter Andreas Pettersen.

Lagli flyttet omkring 1890 til Kristiania, hvor han ble boende resten av sitt liv, bortsett fra de tre første årene av første verdenskrig, da han oppholdt seg i Nordland. Han var med på opprettelsen av flere IOGT-lag, og mottok både en rekke tillitsverv og fungerte som redaktør for flere håndskrevne losjeaviser. Da brennevinsforbudet ble vedtatt melde han seg imidlertid i protest ut av avholdsorganisasjonene.

Han deltok dessuten i stiftelsen av *Idun* og bladene *Lyskasteren* og *Norsk Tjenestetidende*. Selv om disse trykksakene fikk kort levetid skrev han også i *[[Menneskevennen]]*, *Vort Arbeid*, *Giv Akt*, *Vårsol* og *Norsk Ungdomsblad*. Hans mest brukte pseudonym var «Løber». I tidsrommet 1908-1940 var han korrespondent for *Ranens Tidende* som snart skiftet navn til *[[Nordlands Avis]]*.

Så flittig var Nils Lagli som skribent at han i tillegg øste ut artikler for så vel lokalpressen (*Lofotposten*, *Lofoten Tidende*, *Helgelands Blad*, *Nordlands Folkeblad* og *Bodø Tidende*) og for riksavisene (*[[Aftenposten]]*, *[[Dagbladet]]* og *[[Verdens Gang]])*.

## Folkeminnesamler og utgiver av tradisjonssamlinger
4. oktober 1920 sendte Nils Lagli manuskriptet *Julspel i [[Rana|Ranen]]* inn til Norsk Folkeminnesamling ved Universitetet i Kristiania i håp om å få det utgitt. Materialet om leken i de norske julestuene ble likevel liggende i folkeminnearkivet, og først utgitt post mortem av Norsk Folkeminnelag i 1994.

I 1924 utga Nils Lagli selv tradisjonssamlingen *Eventyr og sagn fra Nordland*. Denne boka kom i ny utgivelse i 1993, med en forsiktig språklig bearbeidelse av Torstein Finnbakk.

Lagli fortsatte imidlertid sine innsamlingsarbeider, og skrev flittig inntil han omkring 1950 fikk en liten skjelving på hånden. Selv om håndskriften fremdeles var forholdsvis stødig og godt leselig, fant han ut at det var på tide å avslutte sine folkloristiske arbeider, og i 1952 tilbød han Universitetsbibliotekets  håndskriftsamling (nå Nasjonalbiblioteket i Oslo) å kjøpe det 286 sider store manuskriptet *Minner og skisser fra Rana* for en symbolsk sum.

Nils Lagli bodde i nærmere 25 år på Gamlebyen Alders- og Sykehjem i St. Halvards gate 28, og det var også her han døde, nesten 93 år gammel.

## Bibliografi
* *Eventyr og sagn fra Nordland*. P. Omtvedts Forlag. Kristiania 1924.
* *Eventyr og sagn fra Nordland*. Nordlandsbiblioteket bind 1. Lofotboka forlag. Værøy 1993. ISBN 82-90412-97-2
* *Julspel i Ranen*. Illustrasjoner av Kine Hermansen. Norsk Folkeminnelags skrifter nr. 139. H. Aschehoug & Co. (W. Nygaard). Oslo 1994. ISBN 82-03-17482-5

## Referanser
Dovrefjell nasjonalpark

** Dovrefjell nasjonalpark** er en tidligere nasjonalpark som lå i Oppdal kommune i Trøndelag, og Lesja og Dovre kommuner i Oppland. Nasjonalparken ble opprettet i 1974 og hadde da et areal på 265 km².

Fra 2002 inngår nasjonalparken som en del av den nye og større Dovrefjell-Sunndalsfjella nasjonalpark.

## Referanser
Grapefrukt

**Grapefrukt** er sitrusfamiliens største medlem.  Det finnes flere varianter av grapefrukt og fargene varierer fra helt lys til rosa. De rosa variantene er som regel litt søtere enn de lyse. Uavhengig av farge har all grapefrukt en sødme med en svak bitter ettersmak.

## Opprinnelse
Den første dokumenterte oppdagelsen av grapefrukt fant sted på Barbados i 1750 av Griffith Hughes. Grapefrukt er en krysning mellom appelsin (*C.*&nbsp;×&nbsp;*sinensis*) og pomelo (*C.&nbsp;maxima*), som begge kommer fra Asia. I 1823 ble den brakt til Florida, til det som nå er kjent som Safety Harbor.

Frukten ble først populær på slutten av 1800-tallet, før det var ble den brukt som en dekorativ plante. USA ble raskt en stor produsent av frukten, med frukthager i Florida, Texas, Arizona og California. På spansk er frukten kjent som toronja eller pomelo.

Grapefrukten vokser i klaser på trær og har derfor fått navnet grape, som er det engelsk navnet for drue. Trærne er vanligvis på rundt 5-6 meter høye, selv om de på det meste kan bli 13-15 meter. Bladene er lange, tynne og mørkegrønne (opptil 15&nbsp;cm).

## Produksjon

USA er den ledende produsenten av grapefrukt i verden, etterfulgt av Kina og Sør-Afrika.

## Grapefrukten i dagliglivet

### Bruksområde
Grapefrukt er en god erstatning for sitron/lime – smaken blir litt mindre syrlig, litt søtere og med et hint av bitterhet. Særlig til salater gjør grapefrukten seg meget godt. Bare press noen dråper over, og du vil kjenne hvor fantastisk grapefrukten kan være som smaksforsterker.

Grapefrukt er også god som frokostfrukt. Fruktkjøttet fjernes fra skallet og skjæres løs fra membranene. De rene grapefruktfiletene legges tilbake i skallet for servering. 
Presset grapefrukt egner seg godt til saft eller juice. Fruktsaften fra den hvite grapefrukten er syrligere, og bør tilsettes litt sukker før den drikkes.

### Oppbevaring
Grapefrukten har lang holdbarhetstid og oppbevares best ved 8-12&nbsp;°C, men trenger ikke å oppbevares i kjøleskap.

Grapefrukten skal være fast og glatt i skallet og føles tung i hånden. Hvis skallet er svært tykt eller mykt tilsier det at grapefrukten er av dårlig kvalitet.

### Næringsinnhold
Grapefrukten er meget kalorifattig. Den er rik på mineraler og inneholder i omtrent like mye C-vitamin som for eksempel en klementin.

Den rødlige fargen skyldes den kraftige antioksidanten Lykopen. Den bitre smaken kommer av at grapefrukten inneholder Kinin.
## Eksterne lenker
*
Tom Brazda

**Tom Brazda** (født: ) er en canadisk pioner innen piercing.

## Biografi
Tom Brazda var født i en kunstnerfamilie i Tsjekkoslovakia. Men han reiste da han var liten som politisk flyktning til Canada. Der begynte han å jobbe som piercer fra 1991, og etablerte Stainless Studios i 1994 i Toronto. 

Han er mest kjent for å ha laget en kraftig forbedring av overflatebarbellen (noe Steve Haworth også gjorde uavhengig av hverandre). Men han har også bidratt med utviklingen av piercingverktøy, piercingteknikker og etterbehandlingsmetoder. Spesielt i sammenheng med T-bar, Christina, snug og leppe frenulum piercingene. Han ga også Medusa-piercingen navnet sitt.

Han har i senere tid blitt ansett som en av kunstnerne som definerte kroppsmodifikasjon industrien, sammen med piercerne Jon Cobb og Steve Haworth tidlig på 1990-tallet.

## Eksterne lenker
* 
* Tom Brazda intevju med Brock Press
Bernie Hamilton

**Bernie Hamilton** (1928–2008) var en amerikansk skuespiller kjent for rollen som «Captain Dobey» i fjernsynsserien *[[Starsky and Hutch]]*. Han var bror til jazztrommeslageren Chico Hamilton.

Hamilton opptrådte i flere filmer på 1950-tallet før han ble lagt merke til i filmen One Potato, Two Potato (1964). Hamilton huskes kanskje best for sin rolle som brysk kaptein Dobey i TV-serien Starsky og Hutch som gikk på 1970-tallet. Hamilton var kjent som impresario, og siden slutten av 1960-tallet hadde en nattklubb/kunstgalleri som het Citadel d'Haiti og ligger på Sunset Boulevard. Hamilton døde av hjertestans den 30. desember 2008, da han var 80 år gammel.

## Referanser


## Eksterne lenker
*
Luxembourgs kvinnelandslag i fotball

**Luxembourgs kvinnelandslag i fotball** representerer Luxembourg i internasjonal fotball.

Luxembourgs kvinnelandslag i fotball ble stiftet i 2003, og har hatt begrenset erfaring internasjonalt før 2008. Luxembourg debuterte i kvalifiseringssammenheng med kvalifiseringen til EM i 2009. Luxembourg var arrangør for en innledende gruppe i kvalifiseringen bestående av dem, Slovakia, Litauen og Malta. Luxembourg endte på andreplass i gruppen. Luxembourg stilte ikke til kvalifiseringen til VM i Tyskland.

## Se også
*Fotball for kvinner
*EM i fotball for kvinner
*Liste over kvinnelandslag i fotball

## Eksterne lenker
* Luxembourg look good for future (engelsk)
Resident Evil 3: Nemesis

***Resident Evil 3***,(**Biohazard 3: Last Escape**)(japansk: **バイオハザード3　ラストエスケープ**, **Baiohazādo Surī: Rasuto Esukēpu**), er et skrekkspill og det tredje kapittelet i Resident Evil sagaen. Spillet ble lansert 18. november 2000 i Europa for PlayStation og var det siste spillet som kom til konsollen.

## Handlingen

Første del av spillet skjer 24 timer før hendelsene i Resident Evil 2 og andre del tar plass to dager etterpå. Hendelsene i treeren utvider historien i toeren og mange ganger går den parallelt med den.

Man spiller som tidligere S.T.A.R.S medlem Jill Valentine i hennes forsøk på å komme seg unna byen Raccoon City, som er i ruiner og full av zombier. I løpet av spillet møter hun tre andre overlevende fra Umbrellas spesialstyrker: Carlos Oliveira, Mikhail Victor, og Nicholai Ginovaef. Mikhail ofrer seg for å redde Jill fra spillets antagonist Nemesis. Et bio-organisk våpen som har gått beserk, og Jill rømmer med Carlos.

I spillets siste fase oppdager man at USAs regjering har bestemt seg for å bruke en atombombe for å løse krisen og herfra har spilleren 15 minutter til å komme seg unna byen. På den tiden må man komme seg til evakusjonssonen og møtte Nemesis en siste gang før man har klart spillet.

## Mottagelse
Spillet møtte blandede kritikker, men mest positive. Mange kritiserte ensformning spillestil, men roste plottet. Spillet har totalt solgt 3.5 millioner eksemplarer

## Referanser

## Eksterne lenker
*
Jean-Baptiste Charcot

**Jean-Baptiste Étienne Auguste Charcot** (1867–1936) var en fransk lege og polarforsker.

Charcot var sjef for nerveklinikken ved La Salpêtrière-hospitalet ved det medisinske fakultetet i Paris og var ansatt ved Pasteurinstituttet.

Han ledet den franske antarktisekspedisjonen som i perioden 1903–1905 utforsket vestkysten av Graham Land med skonnerten «Français». Ekspedisjonen nådde Adelaideøya i 1905 og  fotograferte Det antarktiske arkipel og Loubetkysten.

På en ny ekspedisjon fra 1908 til 1910 med barken «Pourquoi-Pas?» utforsket han Bellingshausenhavet og Amundsenhavet og oppdaget Loubet Land, Marguerite Bay og øya Charcotøya, som han kalte opp til ære for sin far.

Fra 1925 til 1936 forsket han i østre Grønland og Svalbard.

Han var sønn av nevrologen Jean-Martin Charcot.

## Referanser

## Litteratur

* Jean-Baptiste Charcot: *Le «Pourquoi pas?» dans l'Antarctique 1908-1910*, Arthaud, Paris, 1996, ISBN 2-7003-1088-8 
* Robert K. Headland: ''Chronological List of Antarctic Expeditions and Related Historical Events'', 1989, ISBN 0521309034

## Eksterne lenker
* 
*  Jean-Baptiste Charcot. south-pole.com